  Майя Бывальцева Удмурт кылын передачаос «Мынам Удмуртие» телеканалын но радиоын уз кулэсме, соосты кылдытыны коньдон висъямын. Со сярысь «Удмурт Кенешлэн» исполкомезлэн ёзчиосыныз пумиськонын вераз элькунлэн тӧроез Александр Бречалов. Берло толэзьёсы трос вераськонъёс мынӥзы, тырмыт коньдон висъямтэен валче телерадиокомпаниын программаослэсь лыдзэс чутрак кулэстозы шуыса. Со кылъёсты зэматыса кадь телеэфирын азьвыл гожтэм передачаосты ялан бергато. Но телерадиокомпанилэн кивалтӥсьёсыз верамъя, ваньмыз умой, вуж передачаосты эфире лэзён сярысь мон номыр уг тодӥськы, шуиз улосвыллэн тӧроез. Озьы ик со ивортӥз, выль ужъёсты кылдытыны кулэ коньдон висъямын шуыса. Ужпум ӧвӧл коньдонэз шыръян вылысь мае ке быдтон бордын, ужпум ӟечгес (передачаос — ред.) лэсьтон бордын. Со материал, со ивортодэт егитъёслы мед кельшоз, егитъёслы гинэ ӧвӧл. Со сярысь гинэ вераськон мынэ Александр БречаловОзьы ик со пусйиз, удмурт кылын передачаосты соос мед луозы шуыса гинэ лэсьтыны уг яра, рос-прос малпаськоно соослэн пуштроссы сярысь. Кыӵе ке передачаез учкисьёс ӧжыт ке, сое мукетыныз воштыны кулэ. Туж потэ вал паськытатыны вещаниез. <…> Милям ӧвӧл сыӵе ужпуммы, кинэ ке быжтӥз кутыны. Ужпум сылэ соин гинэ, калык мед шумпотыса учкоз анай кылыныз потэм передачаосты Татьяна Ишматова, «Удмурт Кенеш» огазеяськонлэн тӧроезУдмурт вещение пумысен Александр Бречалов юрттӥсьёссэ нимысьтыз кенешон люканы куриз. Ватсалом, Кузебай Герд нимо гимназиын ортчем пумиськонын озьы ик тодмо луиз Удмурт лулчеберетъя юртлы Ижкарын выль юрт пуктозы шуыса. Лэсьтӥськонэз вуоно арын кутскыны чаклало.  Тегъёс: Мерлык Ижкар Удмуртия удмуртъёс телевидение АлександрБречалов  